Diari Oficial de la Generalitat Valenciana


Sumari del DOGV 3638, del 02-12-1999 (1999/9820)

RESOLUCIÓ de 18 de novembre de 1999, del secretari general de la Presidència de la Generalitat Valenciana, per la qual es prorroga el període de gaudi de les quatre beques per a la realització de pràctiques professionals en la Subsecretaria de Planificació i Estudis, convocada per l'Ordre de 9 de desembre de 1998, de la Presidència de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9820


Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de novembre de 1999, del secretari general de la Presidència de la Generalitat Valenciana, per la qual es prorroga el període de gaudi de les quatre beques per a la realització de pràctiques professionals en la Subsecretaria de Planificació i Estudis, convocada per l'Ordre de 9 de desembre de 1998, de la Presidència de la Generalitat Valenciana. [1999/M9820]
  
Per l'Ordre de 9 de desembre de 1998, de la Presidència de la Generalitat Valenciana (publicada en el DOGV núm. 3.399, de 23 de desembre), es convocaren quatre beques per a la realització de pràctiques professionals en la Subsecretaria de Planificació i Relacions Externes i s'aprovaren les bases per a la seua concessió.
  
Aquestes beques s'adjudicaren per la Resolució del conseller de la Presidència de la Generalitat Valenciana, de 26 de gener de 1999, i s'inicià el període de gaudi el dia 1 de març de 1999, i acaba el 31 de desembre de 1999, segons el que preveu l'article 3 de les bases de la convocatòria.
  
Vist el nombre de sol·licituds que es preveu que es presenten i la duració del procés selectiu, l'adjudicació de les beques corresponents a la convocatòria de l'any 2000 no tindrà lloc fins el primer trimestre de l'exercici. Per tant, perquè no es produïsca una interrupció entre el final del període de gaudi de les beques convocades en el 1999 i la incorporació dels nous adjudicataris de les beques del 2000, s'hi escau la pròrroga del període de gaudi de les beques corresponents a 1999 fins que aquestes s'adjudiquen per a l'exercici del 2000.
  
Per tant, fent ús de les facultats que m'atribueixen els articles 8 del Decret 13/1999, de 30 de juliol, pel qual s'aprova el Reglament Orgànic i Funcional de la Presidència, i 35 de la Llei 5/1983, de 30 de desembre, del Govern Valencià, resolc:
  
Article únic
  
El període de gaudi de les beques de la convocatòria de 1999 es prorroga fins que es produïsca la incorporació de les persones becades corresponents a la convocatòria del 2000, i és el termini màxim d'aquesta pròrroga fins el 29 de febrer del 2000, i aquesta queda condicionada a l'existència de consignació pressupostària, per un import de nou-centes seixanta mil pessetes (960.000 PTA), aplicació pressupostària 38.67.914.28.3, línia 401/000/99.